ddrg/super_eurlex huggingface dataset:
1.

A 3.3. pont helyébe a következő szöveg lép: „3.3. A címkézésnél alkalmazható fakultatív kifejezések Az értékelő csoport elnöke kérelemre tanúsíthatja, hogy az értékelt olajok a tulajdonságok érzékelésének intenzitása tekintetében kizárólag a következő kifejezések és jelzők szerinti meghatározásoknak és fokozatoknak felelnek meg. Pozitív tulajdonságok (gyümölcsös, kesernyés és csípős): Az érzékelés intenzitásának függvényében: — erős, ha az érintett tulajdonság mediánja 6,0-nál nagyobb; — közepes, ha az érintett tulajdonság mediánja 3,0 és 6,0 között van; — enyhe, ha az érintett tulajdonság mediánja 3,0-nál kisebb. Gyümölcsösség Az olajra jellemző mindazon – olajbogyófajta szerint változó – szagérzetek, amelyek olyan egészséges és friss olajbogyókból erednek, amelyekben sem a zöld, sem az érett gyümölcsösség nem domináns. E tulajdonság érzékelése közvetlen és/vagy retronazális úton történik. Zöld gyümölcsösség Az olajra jellemző mindazon – olajbogyófajta szerint változó – szagérzetek, amelyek a zöld gyümölcsre emlékeztetnek, és zöld, egészséges és friss olajbogyókból erednek. E tulajdonság érzékelése közvetlen és/vagy retronazális úton történik. Érett gyümölcsösség Az olajra jellemző mindazon – olajbogyófajta szerint változó – szagérzetek, amelyek az érett gyümölcsre emlékeztetnek, és egészséges és friss olajbogyókból erednek. E tulajdonság érzékelése közvetlen és/vagy retronazális úton történik. Kiegyensúlyozott olaj Olyan olaj, amely nem mutat kiegyensúlyozatlanságot; ezen azt a szaglási-ízlelési és érintési érzetet kell érteni, amikor a kesernyésség mediánja és a csípősség mediánja legfeljebb 2,0 ponttal van a gyümölcsösség mediánja fölött. Lágy olaj Olyan olaj, amelynél a kesernyésség és a csípősség mediánja 2,0 vagy annál kisebb. Kifejezések az érzékelés intenzitásának függvényében: Az érzékszervi vizsgálati jegyzőkönyvben szereplő kifejezések Az érintett tulajdonság mediánja Gyümölcsösség — Érett gyümölcsösség — Zöld gyümölcsösség — Enyhe gyümölcsösség ≤ 3,0 Közepes gyümölcsösség 3,0 < Me ≤ 6,0 Erős gyümölcsösség > 6,0 Enyhe érett gyümölcsösség ≤ 3,0 Közepes érett gyümölcsösség 3,0 < Me ≤ 6,0 Erős érett gyümölcsösség > 6,0 Enyhe zöld gyümölcsösség ≤ 3,0 Közepes zöld gyümölcsösség 3,0 < Me ≤ 6,0 Erős zöld gyümölcsösség > 6,0 Enyhe kesernyésség ≤ 3,0 Közepes kesernyésség 3,0 < Me ≤ 6,0 Erős kesernyésség > 6,0 Enyhe csípősség ≤ 3,0 Közepes csípősség 3,0 < Me ≤ 6,0 Erős csípősség > 6,0 Kiegyensúlyozott olaj A kesernyésség mediánja és a csípősség mediánja legfeljebb 2,0 ponttal van a gyümölcsösség mediánja fölött. Lágy olaj A kesernyésség mediánja és a csípősség mediánja legfeljebb 2,0.”
(3)

Az 1309/2013/EU európai parlamenti és tanácsi rendelet (5) létrehozta az EGAA-t a 2014. január 1. és 2020. december 31. közötti többéves pénzügyi keret időtartamára. Emellett az EGAA hatályát is kiterjesztette, hogy az ne csak a globalizáció miatt a világkereskedelemben bekövetkezett fő strukturális változások következtében és az 546/2009/EK rendelet szerinti, a globális pénzügyi és gazdasági válság elhúzódása által okozott súlyos gazdasági zavar következtében, hanem minden újabb globális pénzügyi és gazdasági válság következtében történt elbocsátásokra is vonatkozzon. Ezenkívül az (EU, Euratom) 2018/1046 európai parlamenti és tanácsi rendelet (6) módosította az 1309/2013/EU rendeletet, és többek között olyan szabályokat vezetett be, amelyek értelmében az EGAA kivételesen kiterjedhet az olyan kis- és középvállalkozásokat (kkv-k) érintő kollektív kérelmekre, amelyek egyazon régióban, de a NACE Rev 2. rendszer szerint meghatározott eltérő gazdasági ágazatokban működnek, feltéve hogy a kérelmező tagállam bizonyítja, hogy ebben a régióban a fő vagy kizárólagos vállalkozástípust a kkv-k alkotják.
—

a 0302, 0303, 0304, 0305, 0308, 1504 10, 1504 20 és 1604 KN-kód alá tartozó halak és halászati termékek, kivéve a következőket: — az ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó japán sárgafarkúhal (Seriola quinqueradiata) és sárgafarkú királyhal (Seriola lalandi); — az ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó óriás borostyáncsuka (Seriola dumerili); — a 0302 85 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó vörös tengeri sügér (Pagrus major); — az ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó ezüstös tüskésmakréla (Pseudocaranx dentex); — az ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 14 41, ex 1604 14 48 és ex 1604 20 70 KN-kód alá tartozó csendes-óceáni kékúszójú tonhal (Thunnus orientalis); — az ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 és ex 1604 20 50 KN-kód alá tartozó foltos makrahal (Scomber japonicus);
(5)

Az eredeti vizsgálat során a Bizottság megállapította, hogy a Zhejiang Xinshiji Foods Co., Ltd. és kapcsolatban álló gyártója, a Hubei Xinshiji Foods Co esetében a dömpingkülönbözet súlyozott átlaga a CIF közösségi határparitáson számított, vámfizetés nélküli ár százalékában kifejezve 136,3 % (3). A Bizottság az A888 TARIC-kód alatt 490,7 EUR összegű dömpingellenes intézkedéseket vetett ki a Zhejiang Xinshiji Foods Co., Ltd. és kapcsolatban álló gyártója, a Hubei Xinshiji Foods Co., Ltd. vállalatra.
184.

STATE ORGANISATION FOR LAND RECLAMATION (alias a) GENERAL ESTABLISHMENT FOR PLANTATION AND DEVELOPMENT OF THE RECLAIMED LANDS, b) GENERAL ESTABLISHMENT FOR EXECUTION OF LAND RECLAMATION CONTRACTS, c) GENERAL ESTABLISHMENT FOR LAND RECLAMATION OF CENTRAL AND NORTHERN AREAS, d) GENERAL ESTABLISHMENT FOR LAND RECLAMATION OF SOUTHERN AREAS). Címek: a) Amiriya, Abu Gharib, P.O. Box 6161, Bagdad, Irak; b) P.O. Box 6061, Aamrlya 7, Nisan, Irak; c) P.O. Box 609, Al-Sadoon St., Bagdad, Irak; d) P.O. Box 27, Wasit Province, Kut, Irak.”
(2)

A 2014/24/EU irányelv célja többek között, hogy lehetővé tegye az irányelvet alkalmazó ajánlatkérő szervek számára, hogy egyidejűleg a megállapodásban meghatározott kötelezettségeiknek is eleget tudjanak tenni. A 2014/24/EU irányelv 6. cikke (1) bekezdésének értelmében a Bizottságnak kétévente meg kell vizsgálnia, hogy az említett irányelv 4. cikkének a), b) és c) pontjában foglalt értékhatárok megfelelnek-e a megállapodásban megállapított értékhatároknak. Mivel a 2014/24/EU irányelv 6. cikke (1) bekezdésének megfelelően kiszámított értékhatárok eltérnek az ugyanazon irányelv 4. cikkének a), b) és c) pontjában meghatározott értékhatárok értékétől, az említett értékhatárokat felül kell vizsgálni. A 2014/24/EU irányelv 6. cikke (2) bekezdésének értelmében az említett irányelv 13. cikkében megállapított értékhatárt hozzá kell igazítani az említett irányelv 4. cikkének a) és c) pontjában meghatározott értékhatárhoz.
(15)

A metil-fenilén-diamint, amelynek INCI-neve diamino-toluol, az (EU) 2019/831 rendelet vette fel – 1507. bejegyzésként – az 1223/2009/EK rendelet II. mellékletében szereplő, kozmetikai termékekben tiltott anyagok jegyzékébe. Az említett bejegyzés azonban nem egy adott anyagnak, hanem egy olyan anyagcsoportnak felel meg, amelyből az 1272/2008/EK rendelet alapján eddig csak a 4-metil-m-fenilén-diamint és a 2-metil-m-fenilén-diamint, valamint e két anyag keverékét és reakciótömegét osztályozták CMR-anyagként. Az említett CMR-anyagok közül a 4-metil-m-fenilén-diamin és a 2-metil-m-fenilén-diamin, valamint e két anyag keveréke már szerepel az 1223/2009/EK rendelet II. mellékletének 364., 413. és 1144. bejegyzésében, viszont a 4-metil-m-fenilén-diamin és a 2-metil-m-fenilén-diamin anyagok reakciótömegének használatát még nem tiltották be kozmetikai termékekben. Következésképpen az 1223/2009/EK rendelet II. mellékletének 1507. bejegyzését módosítani kell, hogy az kizárólag az utóbbi anyagra vonatkozzon. Mivel a 4-metil-m-fenilén-diamin és a 2-metil-m-fenilén-diamin, valamint ezen CMR-anyagok keveréke és reakciótömege részét képezi az 1223/2009/EK rendelet III. mellékletének 9. bejegyzésében felsorolt korlátozás alá tartozó termékek tágabb csoportjának is, a II. melléklet megfelelő bejegyzéseit – a módosított 1507. bejegyzést is beleértve – ki kellett volna zárni a 9. bejegyzésből. Ezért az 1223/2009/EK rendelet III. mellékletének 9. bejegyzését ennek megfelelően módosítani kell.
MELLÉKLET

A 881/2002/EK rendelet I. mellékletében a „Természetes személyek” részben a következő bejegyzést törölni kell:

„Mourad Ben Ali Ben Al-Basheer Al-Trabelsi (más néven a) Aboue Chiba Brahim; b) Arouri Taoufik; c) Ben Salah Adnan; d) Sassi Adel; e) Salam Kamel; f) Salah Adnan; g) Arouri Faisel; h) Bentaib Amour; i) Adnan Salah; j) Hasnaoui Mellit; k) Arouri Taoufik ben Taieb; l) Abouechiba Brahim; m) Farid Arouri; n) Ben Magid; o) Maci Ssassi; p) Salah ben Anan; q) Hasnaui Mellit). Címe: 9, Libya utca, Manzil Tmim, Nabeul, Tunézia. Születési ideje: a) 1969.5.20.; b) 1966.9.2.; c) 1964.9.2.; d) 1966.4.2.; e) 1963.2.2.; f) 1965.2.4.; g) 1965.3.2.; h) 1965.2.9.; i) 1966.4.1.; j) 1972; k) 1964.2.9.; l) 1964.6.2.; m) 1966.6.2.; n) 1972.6.2. Születési helye: a) Manzil Tmim, Tunézia; b) Líbia; c) Tunézia; d) Algéria; e) Marokkó; f) Libanon. Állampolgársága: tunéziai. Útlevélszáma: a) G827238 (1996.6.1-én kibocsátott tunéziai útlevél, érvényessége 2001.5.31-én lejárt); b) 05093588 (nemzeti azonosító). Egyéb információ: a) anyja neve: Mabrukah al-Yazidi. A 7d. cikk (2) bekezdésének i) pontjában meghatározott megjelölés időpontja: 2003.11.12.”
(5)

Az európai felügyeleti hatóságok nem folytattak nyilvános konzultációt az e rendelet alapját képező szabályozástechnikai standardtervezetekről, és nem is elemezték az esetleges kapcsolódó költségeket és hasznot, mivel már készült hatásvizsgálat az (EU) 2017/653 felhatalmazáson alapuló rendeletben meghatározott szabályozástechnikai standardtervezetekhez. Ez a rendelet nem módosítja az (EU) 2017/653 felhatalmazáson alapuló rendelet lényegét, és nem is teremt új kötelezettségeket a PRIIP-ek előállítói vagy a PRIIP-ekkel kapcsolatos tanácsadást végző vagy azokat értékesítő személyek számára, beleértve az 1286/2014/EU rendelet 32. cikkében említetteket is. Az európai felügyeleti hatóságok kikérték az 1093/2010/EU európai parlamenti és tanácsi rendelet (5) 37. cikkével összhangban létrehozott banki érdekképviseleti csoport, az 1094/2010/EU európai parlamenti és tanácsi rendelet (6) 37. cikkével összhangban létrehozott biztosítási és viszontbiztosítási érdekképviseleti csoport, valamint az 1095/2010/EU európai parlamenti és tanácsi rendelet (7) 37. cikkével összhangban létrehozott Értékpapírpiaci Érdekképviseleti Csoport véleményét.
(20)

Az uniós éghajlatváltozási referenciamutatók kezelőinek és a Párizsi Megállapodáshoz igazodó uniós referenciamutatók kezelőinek a referenciamutatók számításához használt módszertant is közzé kell tenniük. E tájékoztatás részeként be kell mutatni, hogy az alapul szolgáló eszközöket hogyan választották ki és súlyozták, és hogy mely eszközöket zárták ki és miért. Annak értékeléséhez, hogy a referenciamutató hogyan járul hozzá a környezeti célkitűzésekhez, a referenciamutató-kezelőnek közzé kell tennie, hogy az alapul szolgáló eszközök szén-dioxid-kibocsátásait hogyan számították ki, továbbá azok értékét, ideértve a referenciamutató teljes szénlábnyomát, valamint a felhasznált adatok típusát és forrását. Ahhoz, hogy az eszközkezelők befektetési stratégiájukhoz a legmegfelelőbb referenciamutatót választhassák ki, a referenciamutató-kezelőknek meg kell magyarázniuk, hogy mi alapján határozták meg a módszertan paramétereit, továbbá azt, hogy a referenciamutató hogyan járul hozzá a környezeti célkitűzésekhez. A közzétett információnak ki kell terjednie a felülvizsgálatok gyakoriságával és az alkalmazott eljárással kapcsolatos részletekre is.
ex 4301

Nyers szőrme (beleértve a szűcsáruként felhasználható fejet, farkat, lábat és más részeket vagy vágott darabokat is), a 4101, 4102 és a 4103 vtsz. alá tartozó nyers szőrös bőr kivételével.
2.

A 165. cikk (2) bekezdésének helyébe a következő szöveg lép: „(2) A 2000/29/EK irányelv által szabályozott kérdések tekintetében 2019. december 15-től – amikortól a szóban forgó irányelv hatályát veszti – az irányelv vonatkozó rendelkezései helyett e rendelet 47. cikkének (2) bekezdése, 48. cikke, 51. cikke (1) bekezdésének b), c) és d) pontja és 58. cikkének a) pontja alkalmazandó. Az e rendelet 53. cikke (1) bekezdésének a) pontjában szabályozott kérdések tekintetében az említett rendelkezések helyett a 2000/29/EK irányelv vonatkozó rendelkezései 2020. december 13-ig továbbra is alkalmazandók. Az e rendelet 54. cikkének (1) és (3) bekezdésében szabályozott kérdések tekintetében az említett rendelkezések helyett a 2000/29/EK irányelv vonatkozó rendelkezései 2022. december 13-ig továbbra is alkalmazandók.”
(14)

Az (EU) 2018/2035 felhatalmazáson alapuló rendelet – magas túlélési arányokat alátámasztó tudományos bizonyítékok alapján – túlélési arányon alapuló mentességet biztosított az ICES 4c körzetben vonóhálóval kifogott közönséges nyelvhal minimális állományvédelmi referenciaméretnél kisebb egyedei tekintetében. Az elmúlt években megtörtént az említett bizonyítékok értékelése, és a HTMGB megállapította, hogy kielégítőek. (11) A HTMGB rámutatott, hogy nem nyújtottak be új információt a halbölcsők elhelyezkedéséről (12). Mivel jelenleg nincsenek azonosított halbölcsők, a mentesség ugyan belefoglalható e rendeletbe, de a tagállamoknak be kell nyújtaniuk a vonatkozó információkat, amint azonosítják e területeket. Tekintettel arra, hogy a körülmények nem változtak, ezt a mentességet továbbra is indokolt alkalmazni e rendeletben.
(14)

Az (EU) 2018/2034 felhatalmazáson alapuló rendelet túlélési arányon alapuló mentesség alkalmazását írta elő az ICES 7 alterületen legalább 100 mm szembőségű fenékvonóhálóval, illetve 70–99 mm szembőségű, szelektív halászeszköz-kiegészítőkkel kombinált fenékvonóhálóval (TR1. és TR2. halászati kategóriák) kifogott norvég homár tekintetében. A tagállamok tudományos bizonyítékokat nyújtottak be az említett halászat keretében visszadobott norvég homár magas túlélési arányának alátámasztására. A bizonyítékokat benyújtották a HTMGB-nek, amely arra a következtetésre jutott, hogy noha a túlélési arányokra vonatkozóan Seltra-vonóhálóval végzett vizsgálat kielégítő adatokat szolgáltatott, a norvég homár egyéb halászeszközökkel folytatott, kiterjedt halászata által gyakorolt általános hatás továbbra is nehezen mérhető fel. (10) A HTMGB szerint, amennyiben feltételezzük, hogy valamennyi halászeszköz esetében viszonylag magas a túlélési arány, az adott halászatban a visszadobási aránynak viszonylag alacsonynak kell lennie. Ezeket a mentességeket ezért indokolt a 2020–2021-es időszakra is alkalmazni.
(5)

Az ERKT elnöki tisztségét az 1092/2010/EU rendelet szerint az ERKT alapításától 2015. december 15-ig, azt követően pedig ideiglenes alapon az EKB elnöke töltötte be. Ezt követően az EKB elnöke átmeneti jelleggel látta el továbbra is az ERKT elnöki tisztségét. Ezen időszak alatt az EKB elnöke tekintélyt és hitelességet kölcsönzött az ERKT számára, továbbá biztosította, hogy az ERKT ténylegesen építhessen és támaszkodhasson az EKB pénzügyi stabilitás területével kapcsolatos szakértelmére. Ezért megfelelő, hogy az EKB elnöke állandó jelleggel töltse be az ERKT elnöki tisztségét.
(5)

Meg kell határozni azokat a feltételeket, amelyek fennállása esetén egy egyéni termelő támogatásra jogosult pályázónak minősülhet. Az egyéni termelő nem kerülhet hátrányos helyzetbe, ha az adott körülmények nem teszik lehetővé termelői csoport létrehozását. Ugyanakkor egyértelművé kell tenni, hogy az oltalom alatt álló elnevezést a körülhatárolt földrajzi területen letelepedett más termelők is használhatják, feltéve, hogy esetükben is teljesülnek a termékleírásban meghatározott feltételek, még akkor is, ha az oltalom alatt álló elnevezés a kérelmező egyéni termelő gazdaságának megnevezéséből áll vagy azt tartalmazza.
(39)

E tekintetben a Bizottság elsőként emlékeztet arra, hogy alapos elemzésnek vetette alá a 28 termékkategória 2013–2017 közötti behozatali volumenét (a végpontok puszta összehasonlítása helyett a vizsgálati időszakban megfigyelhető behozatali trendekre fordítva a figyelmet), továbbá elemezte a behozatal legutóbbi időszakban tapasztalt alakulását is. Ennek alapján előre kizárta azt a néhány termékkategóriát, amelyek esetében a behozatal nem növekedett a 2013 és a legutóbbi időszak közötti periódusban. Ezenkívül, ahogyan az a (33), (35) és (36) preambulumbekezdésben szerepel, a Bizottság megállapította, hogy a behozatal a 2013 és a legutóbbi időszak közötti periódus alatt és abszolút értékben kifejezve átfogóan 71 %-kal emelkedett, termékcsaládonkénti bontásban pedig 60 % és 97 % közötti növekedést mutat. Emellett az Eurostat statisztikái arra is rávilágítanak, hogy a behozatal 2013 és 2015 között 45 %-kal emelkedett és ez az éles növekedés a legutóbbi időszakig folytatódott, összességében elérve a 71 %-ot. Hasonló tendencia figyelhető meg a behozatal relatív növekedése terén is. Ennek alapján megerősítést nyert, hogy a behozatal az ítélkezési gyakorlat meghatározása szerinti éles és hirtelen módon növekedett. A növekedés mértéke alapján az is bizonyítást nyert, hogy a növekedés jelentős volt. A közelmúltbeliséget illetően a Bizottság megjegyzi, hogy a joggyakorlat nem szolgál konkrétumokkal a „közelmúlt” kifejezés értelmezéséről. A Fellebbviteli Testület ezt a követelményt csupán úgy értelmezte, hogy valamely tagállam abban az esetben hozhat védintézkedést, ha az adott terméket egyre növekvő mennyiségben „jelenleg is importálják”, vagyis a behozatal növekedésének kellően „közelmúltbelinek” kell lennie a komoly kár okozásához vagy komoly károkozással való fenyegetéshez (16). A Bizottság megerősítette, hogy a behozatal növekedése a 2013 és a legutóbbi időszak közötti periódusban, sőt, a 2015 és a legutóbbi időszak közötti periódusban megfigyelt fejlemények fényében kellően közelmúltbeli ahhoz, hogy komoly kárt okozzon vagy komoly károkozással fenyegessen. Ennek megfelelően a Bizottság elutasította azokat a fenti állításokat, amelyek szerint a behozatal növekedése nem teljesíti a kívánalmakat.
2.

az E. rész a következő bejegyzéssel egészül ki: No. Közhasználatú név, azonosító szám IUPAC-név Tisztaság (1) Jóváhagyás dátuma Jóváhagyás lejárta Egyedi rendelkezések „11 Metoxifenozid CAS-szám: 161050-58-4 CIPAC-szám: 656 N-terc-Butil-N′-(3-metoxi-o-toluoil)-3,5-xilohidrazid ≥ 970 g/kg A műszaki minőségű anyagban az alábbi szennyeződések nem haladhatják meg az itt feltüntetett mennyiségeket: Terc-butilhidrazin < 0,001 g/kg RH-116267 < 2 g/kg 2019. április 1. 2026. március 31. Csak az üvegházakban történő felhasználás engedélyezhető. Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a metoxifenozidról szóló felülvizsgálati jelentésben és különösen annak I. és II. függelékében található megállapításokat. Az átfogó értékelésben a tagállamoknak fokozott figyelmet kell fordítaniuk a következőkre: — a felszín alatti vizek védelme, ha az anyagot érzékeny talajú és/vagy érzékeny éghajlati adottságú régiókban alkalmazzák; — a talajban történő esetleges felhalmozódás; — a nem célzott ízeltlábúak, valamint a nem célzott üledéklakó és vízi szervezetek védelme; A felhasználási feltételek között adott esetben kockázatcsökkentő intézkedéseknek is szerepelniük kell. A kérelmezőnek megerősítő információkat kell benyújtania a Bizottsághoz, a tagállamokhoz és a Hatósághoz a következők tekintetében: 1. a metoxifenozidra vonatkozó összehasonlító in vitro metabolizmusvizsgálat, 2020. április 1-jéig. 2. a vízkezelési eljárások által a felszíni vagy a felszín alatti vizek ivóvíz céljából történő kitermelése során az e vizekben jelen lévő szermaradékok jellegére gyakorolt hatás, a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékeléséről szóló iránymutatás elfogadását követő 2 éven belül. A kérelmezőnek emellett 2021. február 1-ig naprakész értékelést kell rendelkezésre bocsátania a benyújtott információkról és – adott esetben – további információkról a pajzsmirigyre vonatkozó endokrin hatásmód hiányának megerősítésére, az (EU) 2018/605 bizottsági rendelettel (2) módosított 1107/2009/EK rendelet II. mellékletének 3.6.5. és 3.8.2. pontjának megfelelően.”
5.

A hálózatirányító gondoskodik arról, hogy a légijármű-üzemeltető értesítést kapjon az ATFM-intézkedések be nem tartásáról, amit a hiányzó vagy több párhuzamos repülési tervre vonatkozó követelmények alkalmazása eredményezett. Amennyiben egy légijármű-üzemeltető értesítést kapott, akkor a körülményeket és a be nem tartás megszüntetése érdekében megtett intézkedéseket részletesen bemutató jelentést készít. A hálózatirányító éves jelentést készít, amely részletesen bemutatja azokat az eseteket, amikor a repülési terv hiányzott, vagy több párhuzamos repülési tervet nyújtottak be, és benyújtja ezt a jelentést a Bizottsághoz.